fi fi fi fi fi fi fi es es es fi fi fi fi fi fi fi fi et fi fi fi fi fi fi fi fi fi fi fi fi fi fi fi fi fi pt fi fi fi fi fi fi es es es fi fi da fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi de fi fi fi fi fi fi fi fi fi fi de fi fi fi fi fi fi fi fi fi de fi fi fi fi fi fi fi fi fi fi fi en fi fi fi fi fi fi fi fi en fi fi fi fi fi fi fi fi en fi fi fi fi fi
Rakastan luontoa. Kävelen mielelläni merkityillä luontopoluilla tai retkeilyreiteillä ja käyn tutustumassa mielenkiintoisiin luontokohteisiin. Tietoa näistä kaikista voi olla yllättävän vaikea löytää - siksipä päätin kantaa korteni kekoon ja auttaa muita luonnosta kiinnostuneita löytämään näitä Suomen luonnon helmiä. Luontoterveisin: Luontopolkumies Mika
Kohokohdat: Kivijärven rantamaisemat ja rannalla sijaitseva laavu
Parkkipaikka: Melko tilava parkkipaikka, osoite Pärsäniemi 75. Paikka kartalla.
Kaipasin sunnuntaikävelyyn lyhyttä reittiä Etelä-Karjalassa, kun satuin olemaan sillä suunnalla. Valitsin Luumäen Pärsäniemen, se tuntui sopivan mittaiselta (1,5 km) ja oli kunnassa, josta en ollut aiemmin kävellyt tai blogannut ainuttakaan reittiä. Parkkipaikka löytyy Pärsäniemi-nimisen tien varrelta Tyynilahden rannalta. Rannalla on niin Luumäen kunnan järjestämä matonpesupaikka kuin ilmeisen suosittu venesatamakin. Parkkipaikkojakin näytti olevan useampi - ja autoja oli mielestäni yllättävän paljon. Veikkaanpa, että moni on jättänyt auton parkkipaikalle ja lähtenyt veneilemään, luontopolulla ei ollut ruuhkaa parkkipaikan ruuhkasta huolimatta.
Mietin, lähtisikö luontopolku rantaa kulkevaa leveätä hiekkatietä pitkin. Opastaulu oli sen vieressä, näkyvässä paikassa.
Opastaulussa on Kivijärveen ja Pärsäniemeen liittyvää tietoutta. Kivijärvi tunnetaan myös Saimaan ja Kymijoen välisenä melontareittinä. Pärsäniemen länsirannan laavu palvelee siis myös melojia. Luontopolun reittikartta on selkeä. Kiertosuunnasta ei ole mainintaa.
Luontopolku ei lähde hiekkatielle, sillä opastaulun lähellä olevan matonpesupaikan vieressä onkin kyltti kohti luontopolkua ja laavua. Noin parinkymmenen metrin päässä, matonpesupaikan takana, on vielä toinen laavu-kyltti aivan metsän laidassa.
Sadan metrin jälkeen leveämpi ja esteetön reitti kurvaa loivasti vasemmalle. Ympyräreitti alkaa tästä - ja kiertosuunta on automaattisesti myötäpäivään, kun oikealle menevälle polulle ei ole opasteita.
Reitti laavua kohti kulkee suurelta osin melko vanhassa ja jykevässä kuusikossa.
Lyhyt pätkä reitistä on myös pitkostettu, vai kutsuisimmeko tätä kuitenkin puusillaksi. Liukkaudesta varoitetaan, tänään oli kuivaa eikä tarvinnut askeleitaan varoa.
Laavulle oli mielestäni juuri 400 metriä matkaa, aivan kuten opastaulussakin ilmoitettiin. Minulla ei ollut tänään eväitä mukana, joten en pitänyt sen kummempaa evästaukoa, otin vain pari kuvaa paikalta. Kuvan ämpäri kuuluu Pertille, jonka tapasin laavulla. Sain hyvän paikallisoppaan ja istuimme sitten pitkään laavulla jutustelemassa. Kiersimme myös loppureitin porukalla.
Laavu on hyvin lähellä Kivijärven rantaa. Maisema (pääkuvassa) aukeaa länteen ja hiekkaranta vaikuttaa erinomaiselta vaikkapa Kivijärvi-pulahdukseen. Luontopolku jatkuu aivan hiekkarannan tuntumasta kohti pohjoista. Tämän jälkeen reitillä ei ole opasteita. Se kulkee kuitenkin melko lähellä rantaa, joten jos näet Kivijärven, olet todennäköisesti reitillä. Risteäviä polkujakaan ei juuri ole, joten luontopolulla pysyminen on helpohkoa.
On kuitenkin mainittava, ettei polku kulje aivan rantoja pitkin. Pärsäniemen koilliskolkassa pääsee vielä parilla sivuaskeleella rantaan ja helposti ihailemaan maisemia itään ja koilliseen.
Huomaa kyllä, että ollaan luonnonsuojelualueella. Reitillä kasvaa paljon vanhoja kuusia. Osa kuusista on todella jämeriä, niillä on varmasti ympärysmittaa reilusti yli 2 metriä. Tässä ollaan reitin korkeimmalla kohdalla niemen itäreunalla. Polulla oli tasan yksi hieman reippaampi nousu, sekin vain noin kymmenisen metriä korkea.
Kierros päättyi. Palailimme matonpesupaikalle, jossa napsautin mittauslaitteen kiinni. Matkaa hieman yli puolitoista kilometriä, aikaa kului 40 minuuttia, josta varmaan vartti rupatteluun laavulla. Muita kävelijöitä minun ja uuden tuttavani lisäksi ei näkynyt.
Reitti on helpohko. Laavulle asti se on tosiaan esteetön eikä tällä osuudella ole juurikaan korkeuseroja. Loppukierroksellakin polku oli hyvin käveltävissä, ei juurikaan hidastavia kantoja, juuria, kiviä. Korkeuseroa siis noin 10 metriä. Reitti oli ihan mukava, pienenä plussana voisi olla loppuun asti merkitty reitti - ja ehkä vielä toinen istuskelupaikka vaikkapa Pärsäniemen kärjessä. Oli mukavaa käydä vilkaisemassa Kivijärvi ja ihastelemassa sen maisemia!
Sijainti: N=6756120.181, E=535599.439 (ETRS-TM35FIN)
Voit seurata retkitunnelmiani myös Instagramissa: @luontopolkumies ja Facebookissa
Muita Luontopolkumiehen reittejä lähistöllä:
Onko reittiin tullut muutoksia? Jotain korjattavaa, lisättävää, kommentteja? Lähetä postia Luontopolkumiehelle
Tämän blogin suosituimmat tekstit
Päivämäärä: 29.9.2018 Luontopolkumiehen reittinumero: 45 Reitin pituus: 7,5 km Kohokohdat: Meikonjärven rannat, loistavia istuskelupaikkoja melkein koko reitin ajan. Opasteet ja kyltit: Hyvät Parkkipaikka: Korsonlammentie 31. Iso parkkipaikka. Lauantaina puolen päivän maissa melko täyttä! Jalkineet/varusteet: Välillä mutainen reitti. Valitsisin itse vaelluskengät tai kumisaappaat. Yllättävän moni vastaantulija liikkeillä lenkkareissa. Olin kuullut paljon Meikon ulkoilualueesta Kirkkonummella. Toistaiseksi en ollut käynyt siellä, koska Etelä-Suomen Retkeilyoppaassa mainitaan, ettei alueella ole merkittyjä reittejä. No, tieto vanhenee ja niin tämäkin - nykyisin Meikossa on kolme merkittyä reittiä ja onneksi löysin niistä tietoa googlen avulla. Laitoin navigaattoriin osoitteeksi Korsonlammentie 31, Kirkkonummi ja löysin paikalle helposti. Parkkipaikka on todella tilava ja aamulla siellä oli hyvin tilaa. Päivän mittaan se kyllä täyttyi vauhdilla. Infotaulussa on melko vähän tie
Lapakiston retkeilyreitit Lahden Nastolassa
Päivämäärä: 28.5.2018 Luontopolkumiehen reittinumero: 22 Reitin pituus: Sammalistonpolku ja Pitkäjärvenpolku yhteensä n. 6.0 km Kohokohdat: Lampi- ja järvimaisemat, paljon eripituisia reittejä Opasteet ja kyltit: Hyvät. Itselleni osui yksi hieman epäselvä kohta, josta selvisin karttaa lukemalla. Parkkipaikka: Useampi parkkipaikka Ristikankaantien ja Sammalistontien risteyksessä Varusteet/jalkineet: Yllättävän kosteaa jopa näin kuivan kauden keskellä. Vaelluskengät OK, kumisaappaat varmasti tarpeen kostealla kaudella.  Lapakiston reiteistä mainittaessa täytyy aloittaa mainitsemalla sinne vievä hiekkatie, joka oli ainakin nyt todella heikossa kunnossa. Kuoppainen ja täynnä raiteita, varsinkin viimeinen kilometri. Itse kävelyreitit sen sijaan ovat erinomaisia ja valitsemani reitin varrelle osui neljä kaunista lampea tai järveä, jotka tuntuivat yksi toisensa jälkeen aina kauniimmilta ja mukavammilta, joten oma mielialakin kohosi koko ajan. Mutta palataanpa alkuun ja aloitetaan kronol
Päivämäärä: 13.5.2018 ja 19.8.2020 Luontopolkumiehen reittinumero: 18 Reitin pituus: 10 km/5 km Kohokohdat: Pilvijärvi Opasteet ja kyltit: Opasteet kohtalaiset. Muutamassa kohdassa ongelmiakin reitin löytymisessä. Parkkipaikka: Söderkullan koulu, Neiti Miilintie 3 , tai Möträskintiellä lähempänä Pilvijärveä. Varusteet/jalkineet: Suureksi osaksi kalliota ja kangasta, melko kuivaa. Normaalioloissa lenkkareillakin pärjää. Söderkullan ulkoilureittejä on valittavissa kaksi eri pituutta, viiden tai kymmenen kilometrin reitti. Kävelin viiden kilometrin kierroksen toukokuussa 2018 ja koko kympin elokuussa 2020. Pilvijärvellä olin käynyt pari kertaa jo ennen blogin pitoakin ja tiesin sen mukavaksi retkikohteeksi - sen rannalla kulkee mukavia polkuja ja rannoilla on paljon hyviä taukopaikkoja. Auton voi parkkeerata koulun pihaan. Täältä lähtee iso määrä erilaisia ulkoilureittejä, mutta 5 ja 10 kilometrin luontopolkujen ympyräreitit alkavat muutaman sadan metrin päästä. Seuraa sinisiä
Luontopolkumies. Asun Helsingissä, mökkeilen Etelä-Savossa. Kävelen mielelläni luontopolkuja ja merkittyjä retkeilyreittejä - ja haluan jakaa niistä tietoa muillekin. Hyvä luontopolku: monipuolista luontoa, monenlaista metsätyyppiä, monenlaista kävelyalustaa. Hyvät kyltit ja opasteet. Plussaa istuskelupaikoista ja pitkospuista!
Kasken kierros Kolin kansallispuistossa Lieksassa
Mäkrän kierto Kolin kansallispuistossa Lieksassa
Kirveslammen kierros Leivonmäen kansallispuistossa
Koskikaran kierros Leivonmäen kansallispuistossa
Näytä enemmän Näytä vähemmän